Il-Knisja Kattolika tat bidu għat-tifkira tal-Ġimgħa Imqaddsa biċ-ċelebrazzjoni ta’ Ħadd il-Palm. Iżda dan il-jum, aktar minn elfejn sena wara, għadu sinifikanti? Brandon Pisani tkellem mal-Kappillan ta’ Ħal Balzan, Dun Kalcidon Vassallo dwar dan il-jum, fejn fl-istess lokalità ssir il-purċissjoni tradizzjonali, iżda din is-sena tħassret minħabba x-xita. Fil-Mellieħa bħal f’kull belt u raħal saret din iċ-ċelebrazzjoni fejn il-purċissjoni bdiet mis-Santwarju tal-Mellieħa fejn sar it-tberik taż-żebbuġ u kompliet sal-knisja parrokkjali tal-Bambina.